Transsukupuolinen isä sai toissa vuonna miehen henkilöllisyystunnuksen. Miesten raskaudet ovat harvinaisia myös maailmalla.

Mies synnyttää kevättalvella Suomessa tiettävästi ensimmäistä kertaa, kertoo Lännen Media. Tuleva isä on neljännellä kuulla raskaana.

Lännen Media kertoo avioparista, jossa raskaana oleva isä on taustaltaan transsukupuolinen. Hänet on määritetty syntyessään naiseksi, mutta hän on käynyt läpi sukupuolen korjausprosessin. Lasta odottava isä sai toissa vuonna miehen henkilöllisyystunnuksen ja hän on elänyt jo vuosia miehenä, LM kertoo.